หุ้นปิดร่วง 2.26 จุด
หุ้นไทยปิดตลาดลดลง 2.26 จุดที่ 817.35 จุด มูลค่าการซื้อขาย&nbsp;25,967.06 ล้านบาท
13 ก.ค. 2553

หุ้นไทยปิดตลาดลดลง 2.26 จุดที่ 817.35 จุด มูลค่าการซื้อขาย 25,967.06 ล้านบาท 
ดัชนีหุ้นไทยวันนี้ในที่สุดได้ยืนยันสัญญานขาย ไม่สามารถฝ่าแนวต้านสำคัญ 820 จุดไปได้ โดยปิดลบ2.26จุดหรือลดลง0.28%มาปิดที่ 817.35 จุด ด้วยมูลค่าการซื้อขาย 25,967.06 ล้านบาท ดัชนีขึ้นไปสูงสุด823.44 จุดและต่ำสุดที่ 813 จุด
นักวิเคราะห์บล.นครหลวงไทยวิเคราะห์ว่า ตลาดหุ้นไทยวันนี้ปรับตัวผันผวนมาปิดในแดนลบ แม้ช่วงเช้าจะเปิดมาในแดนบวกและแกว่งตัวไม่มาก โดยเป็นการเลือกลงทุนหุ้นเป็นรายตัวเก็งกำไรจากผลประกอบการงวดไตรมาส 2/2553 ของบริษัทจดทะเบียน อย่างกลุ่มธนาคารที่คาดว่างบ ไตรมาส2/2553 จะออกมาดี และส่วนใหญ่เลือกลงทุนหุ้นขนาดเล็ก จึงทำให้ดัชนีตลาดไปไม่ได้ไกลนอกจากนั้นยังประมาณการแนวโน้มของดัชนีตลาด หรือไม่สามารถผ่าน820จุดได้นับเป็นการยืนยันสัญญาณขาย